**Добар ден,**

Добредојдовте тука со нашиот клас,

на денешниот ОТВОРЕН биолошки час.

За почетокот на часот сме одговорни ние

\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_

Сега по ред ќе се претстават сите..........

ќе ви раскажеме како

со биологија ни минуваа дните.

1\_\_\_\_\_\_\_\_\_\_\_\_\_

Прво учевме:

Што е тоа клетка, орган и ткиво

и ни се виде тешко биолошкото градиво....

Научивме од каде доаѓа бојата

на морковот, доматот и цветот,

и од каде пчелата го собира медот....

2\_\_\_\_\_\_\_\_\_\_\_\_\_\_

Учевме дека во пустина живеат

кактус и млечка ,а низ водата бистра – лотосот се влечка....

3\_\_\_\_\_\_\_\_\_\_\_\_\_\_\_\_\_\_\_\_\_

Дека во нашите шуми има три ката...

Три ката – не се три спрата од некоја зграда...

Тоа се растенија нежни на првиот кат

– кокиче, качунка, зумбул млад,

а потоа капина, малина , дрен,

и на врвот ела , бор, даб , бука и клен , .....

4\_\_\_\_\_\_\_\_\_\_\_\_\_\_\_\_\_\_\_\_\_\_

Темата заврши , проекти направивме,

но треба да се оцениме и ТЕСТ да правиме....

5\_\_\_\_\_\_\_\_\_\_\_\_\_\_\_\_\_\_

Тема втора-Царства ..!!!!!!!!!!!!!????

Неее, Не не се тоа царствата на Недојдија,

туку бактерии, алги, габи, животни и растенија...

6\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Интересни работи научивме од оваа тема...

И повеќе никој од нас нема дилема...

Што е вирус, а што бактерија,

тоа е различно како злато и бижутерија....

7\_\_\_\_\_\_\_\_\_\_\_\_\_\_\_\_\_\_\_\_\_\_

Дека има бактерии добри,

а ние мислевме – сите се како „кобри“...

8\_\_\_\_\_\_\_\_\_\_\_\_\_\_\_\_\_\_\_\_\_\_\_

Со квасната габа се прави најубав леб,

а пеницилинот е најважен лек,

шампињоните ги јадеме во пица....

И не мешајте баби и жаби,

ова што го зборувам е царството – Габи.

9\_\_\_\_\_\_\_\_\_\_\_\_\_\_\_

Растенијата сега стигнаа на ред

- Највисокото дрво – високо колку зграда од 32 ката,

повисоко е тоа до царска палата...

- Американски бор- од 4 900 лета- најстарото дрво е, на целата планета.

10\_\_\_\_\_\_\_\_\_\_\_\_\_\_\_\_\_\_

И другите растенија да ги споменеме сега ,зошто времето за часов неосетно бега...

11\_\_\_\_\_\_\_\_\_\_\_\_\_\_\_\_\_\_\_

Царството растенија е

почитувани мои,

се што расте околу вас

од зелена трева до златен клас...

И пак тест, повторно систематизација, за наученото – евалуација...

12\_\_\_\_\_\_\_\_\_\_\_\_\_\_\_\_\_\_\_\_\_

Треба сега да ги изучиме

органите на едно растение...

Тоа се

Корен, Стебло, лист – за растење

цвет, плод и семе... за размножување

13\_\_\_\_\_\_\_\_\_\_\_\_\_\_\_

Корени разни

како во сказни...

на зајакот - морков ,

на дедото -репка

и адвентивен корен

притаено шепка...

14\_\_\_\_\_\_\_\_\_\_\_\_\_\_\_\_\_\_\_\_\_

Стебло со ксилем за носење вода,

а флоем со шеќер , баш е во мода...

15\_\_\_\_\_\_\_\_\_\_\_\_\_\_\_\_\_\_\_\_\_\_

Дојдовме до зелениот лист и до воздухот чист...

Растението не се хранело преку коренот – научивме ние...

туку преку листот- разберете и вие....

16\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дишење, транспирација, фотосинтеза, на ред дојде анализа и синтеза...

И повторно тест .....

17\_\_\_\_\_\_\_\_\_\_\_\_\_\_

А во меѓувреме

безброј експерименти...

За видови корени, па броење годови,

цвеќиња завиткани во ќесе, кокичиња во шарени бои

сешто направивме луѓе мои...

18\_\_\_\_\_\_\_\_\_\_\_\_\_\_\_

Садевме леќа на чуден начин,

ги збунивме нашите баби,

„Незнае наставничката“ велеа тие

„вака не се сади“....

19\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

А ние осетливоста ја истражувавме

и чувствата на растенијата ги докажувавме....

20\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Најубавите лекции дојдоа на ред...

На чашката и венчето ние им се восхитуваме,

а со прашникот - толчникот го опрашуваме...

21\_\_\_\_\_\_\_\_\_\_\_\_\_\_\_\_\_\_\_\_\_

Следи оплодување и создавање на плод,а во плодот семка скриена чека,

чека да падне на земјата мека...

22\_\_\_\_\_\_\_\_\_\_\_\_\_\_\_\_\_\_

Ќе се разбуди тогаш никулец млад

ќе пушти корен, кон Сонцето – лист...

Ќе создаде храна и воздух чист...

23\_\_\_\_\_\_\_\_\_\_\_\_\_\_\_\_\_\_\_\_\_\_

Оваа година другарувавме со растенијата

ги набљудувавме свежи, садевме семки разни,

пишувавме есеи, драми и разни приказни...

24\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

правевме презентации во Пауер Поинт и прези,

па Веб квест, видео во муви мејкер и PowToon,

мозочни мапи на веб...

и збирка од семиња „пикната“ во џеб...

25\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Користевме е- мајл и ФБ..нооооо, не за другарување-

туку за линк со наставничката и за домашни пишување..

КВИЗ.

Водителите

Ви благодариме за трпението, што издржавте до крај

за да го видите 7 – 3 во целосен сјај....

А сега Наум ќе ви дари по еден цвет,Тоа е Најубавиот подарок на целиот свет...